[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 24.8.2007

COM(2007) 481 τελικό

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1487/2005 για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ορισμένων υφασμάτων από ίνες συνεχείς από πολυεστέρα, καταγωγής Λαϊκής Δημοκρατίας της Κίνας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το πλαίσιο της πρότασης |

Λόγοι και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου, της 21ης Δεκεμβρίου 2005 («ο βασικός κανονισμός») στις εισαγωγές ορισμένων υφασμάτων από νήματα από πολυεστέρα στην τελική τους μορφή, καταγωγής Λαϊκής Δημοκρατίας της Κίνας. |

Γενικό πλαίσιο Η παρούσα πρόταση υποβάλλεται στο πλαίσιο της εφαρμογής του βασικού κανονισμού και απορρέει από την έρευνα η οποία διενεργήθηκε σύμφωνα με τις ουσιαστικές και διαδικαστικές απαιτήσεις που ορίζονται στο βασικό κανονισμό. |

Υφιστάμενες διατάξεις στον τομέα που καλύπτει η πρόταση Άνευ αντικειμένου. |

Συνέπεια με άλλες πολιτικές και στόχους της Ένωσης Άνευ αντικειμένου. |

Διαβουλεύσεις με τα ενδιαφερόμενα μέρη και εκτίμηση αντικτύπου |

Διαβουλεύσεις με τα ενδιαφερόμενα μέρη |

Τα ενδιαφερόμενα μέρη τα οποία αφορούσε η διαδικασία είχαν τη δυνατότητα να υπερασπίσουν τα συμφέροντά τους κατά τη διάρκεια της έρευνας σύμφωνα με τις διατάξεις του βασικού κανονισμού. |

Συλλογή και χρήση εμπειρογνωμοσύνης |

Δεν χρειάστηκε εξωτερική εμπειρογνωμοσύνη. |

Εκτίμηση αντικτύπου Η παρούσα πρόταση απορρέει από την εφαρμογή του βασικού κανονισμού. Ο βασικός κανονισμός δεν προβλέπει γενική εκτίμηση αντικτύπου αλλά περιέχει αναλυτικό κατάλογο των όρων που πρέπει να εκτιμηθούν. |

Νομικά στοιχεία της πρότασης |

Περίληψη της προτεινόμενης ενέργειας Στις 28.12.2006 δρομολογήθηκε νέα έρευνα σύμφωνα με το άρθρο 12 του βασικού κανονισμού σχετικά με τα μέτρα αντιντάμπινγκ που επιβλήθηκαν με τον κανονισμό αριθ. 1487/2005 του Συμβουλίου στις εισαγωγές ορισμένων υφασμάτων από νήματα από πολυεστέρα στην τελική τους μορφή, καταγωγής, Λαϊκής Δημοκρατίας της Κίνας. Η συνημμένη πρόταση κανονισμού του Συμβουλίου για την τροποποίηση του ανωτέρω κανονισμού βασίζεται στα πορίσματα της νέας έρευνας σχετικά με το κατά πόσον υπήρξε απορρόφηση των μέτρων αντιντόπινγκ. Ως αποτέλεσμα της έρευνας αυτής, υπολογίστηκε νέο περιθώριο ντάμπινγκ και νέος δασμός. Επομένως, προτείνεται να εγκρίνει το Συμβούλιο τη συνημμένη πρόταση κανονισμού του Συμβουλίου, η οποία αναμένεται να δημοσιευτεί το αργότερο στις 27 Σεπτεμβρίου 2007 στην Επίσημη Εφημερίδα της Ευρωπαϊκής Ένωσης.. |

Νομική βάση Ο κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου της 21ης Δεκεμβρίου 2005. |

Αρχή της επικουρικότητας Η πρόταση εμπίπτει στην αποκλειστική αρμοδιότητα της Επιτροπής, Συνεπώς, δεν εφαρμόζεται η αρχή της επικουρικότητας.. |

Αρχή της αναλογικότητας Η πρόταση συμβιβάζεται με την αρχή αναλογικότητας για τους ακόλουθους λόγους. |

Η μορφή δράσης περιγράφεται στον προαναφερόμενο βασικό κανονισμό και δεν επιτρέπει εθνικές αποφάσεις. |

Στοιχεία σχετικά με τον τρόπο με τον οποίο θα περιοριστούν στο ελάχιστο η οικονομική επιβάρυνση και ο διοικητικός φόρτος που θα αναλάβουν η Κοινότητα, οι εθνικές αρχές, οι περιφερειακές και τοπικές αρχές, οι οικονομικοί παράγοντες και οι πολίτες και θα διασφαλιστεί ότι είναι ανάλογα αυτά προς το στόχο της πρότασης: άνευ αντικειμένου. |

Επιλογή μέσου |

Προτεινόμενα μέσα: κανονισμός. |

Η προσφυγή σε άλλα μέσα δεν θα ήταν σκόπιμη διότι ο βασικός κανονισμός δεν προβλέπει εναλλακτικές λύσεις. |

Δημοσιονομική επίπτωση |

Η πρόταση δεν έχει επίπτωση στον κοινοτικό προϋπολογισμό. |

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1487/2005 για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ορισμένων υφασμάτων από ίνες συνεχείς από πολυεστέρα, καταγωγής Λαϊκής Δημοκρατίας της Κίνας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] (εφεξής ο «βασικός κανονισμός»), και ιδίως τα άρθρα 9 και 12,

την πρόταση που υπέβαλε η Επιτροπή μετά από διαβουλεύσεις με τη συμβουλευτική επιτροπή,

Εκτιμώντας τα ακόλουθα:

A. ΔΙΑΔΙΚΑΣΙΑ

1. Αρχικά μέτρα

(1) Τον Σεπτέμβριο του 2005, ύστερα από έρευνα αντιντάμπινγκ («η αρχική έρευνα») το Συμβούλιο, με τον κανονισμό (ΕΚ) αριθ. 1487/2005[2], επέβαλε οριστικούς δασμούς αντιντάμπινγκ («τα αρχικά μέτρα») στις εισαγωγές ορισμένων υφασμάτων από νήματα από πολυεστέρα στην τελική τους μορφή (FPFAF) καταγωγής, Λαϊκής Δημοκρατίας της Κίνας («Κίνα»). Οι δασμοί που εφαρμόζονται στα κινεζικά FPFAF κυμαίνονται μεταξύ 14,1% και 56,2%.

2. Αίτημα για μια νέα έρευνα κατά της απορρόφησης

(2) Στις 3 Νοεμβρίου 2006, υποβλήθηκε αίτηση για διεξαγωγή νέας έρευνας σχετικά με τα αρχικά μέτρα σύμφωνα με το άρθρο 12 του βασικού κανονισμού. Το αίτημα υποβλήθηκε από την AIUFFASS (« ο αιτών»), εξ ονόματος των παραγωγών που αντιπροσωπεύουν μια σημαντική αναλογία, σε αυτήν την περίπτωση περισσότερο από 30%, της συνολικής κοινοτικής παραγωγής FPFAF.

(3) Ο αιτών υπέβαλε επαρκή στοιχεία που δείχνουν ότι μετά από την επιβολή των αρχικών δασμών αντιντάμπινγκ στα FPFAF καταγωγής Κίνας οι τιμές εξαγωγής μειώθηκαν και ότι υπήρξε ανεπαρκής μεταβολή των τιμών μεταπώλησης ή των μεταγενέστερων τιμών πώλησης στην Κοινότητα. Αυτό οδήγησε, σύμφωνα με τους ισχυρισμούς, σε αύξηση της πρακτικής ντάμπινγκ που παρεμπόδισε το επιδιωκόμενο επανορθωτικό αποτέλεσμα των ισχυόντων μέτρων. Ο αιτών παρείχε επίσης τα στοιχεία που αποδεικνύουν ότι οι εισαγωγές του υπό εξέταση προϊόντος από την Κίνα εξακολούθησαν να εισέρχονται σε σημαντικές ποσότητες στην κοινοτική αγορά.

3. Νέα έρευνα κατά των απορροφήσεων

(4) Στις 28 Δεκεμβρίου 2006, η Επιτροπή ανήγγειλε με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης («ανακοίνωση για την έναρξη νέας έρευνας»)[3] την έναρξη νέας έρευνας, σύμφωνα με το άρθρο 12 του βασικού κανονισμού, σχετικά με τα μέτρα αντιντάμπινγκ που εφαρμόζονται στις εισαγωγές FPFAF καταγωγής Κίνας.

(5) Η Επιτροπή συμβούλεψε επίσημα τους παραγωγούς/εξαγωγείς που ήταν γνωστό ότι ενδιαφέρονταν, τους αντιπροσώπους της χώρας εξαγωγής, τους εισαγωγείς και τους χρήστες σχετικά με την έναρξη της νέας έρευνας. Έδωσε επίσης τη δυνατότητα στα ενδιαφερόμενα μέρη να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση σχετικά με την έναρξη της διαδικασίας. Η Επιτροπή έστειλε ερωτηματολόγια σε όλα τα μέρη τα οποία ήταν γνωστά ότι ενδιαφέρονταν.

(6) Δεδομένου του μεγάλου αριθμού των ενδιαφερόμενων παραγωγών/εξαγωγέων και των εισαγωγέων κατά τη διάρκεια της αρχικής έρευνας, στην ανακοίνωση προβλεπόταν η διενέργεια δειγματοληψίας, σύμφωνα με το άρθρο 17 του βασικού κανονισμού. Προκειμένου να μπορέσει η Επιτροπή να αποφασίσει εάν η δειγματοληψία θα ήταν απαραίτητη και, σε αυτή την περίπτωση, για να επιλέξει ένα δείγμα, κλήθηκαν όλοι οι παραγωγοί/εξαγωγείς και οι εισαγωγείς να αναγγελθούν στην Επιτροπή και να υποβάλουν τις βασικές πληροφορίες.

(7) Η Επιτροπή αναζήτησε και επαλήθευσε όλες τις πληροφορίες που κρίθηκαν απαραίτητες για να καθορίσει εάν μειώθηκαν οι τιμές εξαγωγής και εάν υπήρξε ανεπαρκής μεταβολή των τιμών μεταπώλησης ή των μεταγενέστερων τιμών πώλησης στην Κοινότητα. Πραγματοποιήθηκαν επιτόπιοι έλεγχοι στις εγκαταστάσεις των συνεργασθέντων παραγωγών/εξαγωγέων στην Κίνα και στις συνδεδεμένες εταιρείες τους όπου κρίθηκε απαραίτητο:

- Nantong Teijin Co. Ltd και ο συνδεδεμένος εισαγωγέας του Νι- Teijin Shoji Ευρώπη GmbH

- Fuzhou Fuhua Textile & Printing Dyeing Co., Ltd

- Fuzhou Ta-Tung Textile Works Co., Ltd

- Hangzhou Delicacy Textile Co. Ltd

- Shaoxing County Jiade Weaving and Dyeing Co., Ltd

- Wujiang Xiangsheng Textile dyeing & Finishing Co. Ltd και η συνδεδεμένη εταιρεία της·

- Wujiang Longsheng Textile Co., Ltd

(8) Η περίοδος της νέας αυτής έρευνας («νέα ΠΕ») διήρκεσε από την 1η Οκτωβρίου 2005 έως τις 30 Σεπτεμβρίου 2006. Η νέα ΠΕ χρησιμοποιήθηκε για να καθοριστεί το τρέχον επίπεδο των τιμών εξαγωγής και το επίπεδο των τιμών που δόθηκαν στον πρώτο ανεξάρτητο πελάτη στην Κοινότητα. Για να καθοριστεί εάν είχαν μεταβληθεί επαρκώς οι τιμές στην Κοινότητα, τα επίπεδα τιμών που χρεώθηκαν κατά τη νέα περίοδο έρευνας συγκρίθηκαν με τις τιμές που χρεώθηκαν κατά την αρχική περίοδο έρευνας («αρχική ΠΕ») που είχε καλύψει την περίοδο από την 1η Απριλίου 2003 έως τις 30 Μαρτίου 2004.

(9) Πρέπει να σημειωθεί ότι η Επιτροπή έπρεπε να αφήσει μεγάλο χρονικό περιθώριο στα ενδιαφερόμενα μέρη για να εξαγγελθούν και για να επιλέξει ένα δείγμα παραγωγών/εξαγωγέων από την Κίνα σύμφωνα με το άρθρο 17 του βασικού κανονισμού. Λόγω διαφόρων εξαιρετικών περιστάσεων, τα συνεργαζόμενα μέρη ζήτησαν επίσης παράταση για την υποβολή των απαντήσεών τους. Οι παρατάσεις αυτές χορηγήθηκαν στις περιπτώσεις που ήταν δεόντως αιτιολογημένες. Για αυτούς τους λόγους, η νέα έρευνα υπερέβη ελαφρώς την κανονική περίοδο των έξι μηνών που προβλέπονται στο άρθρο 12 παράγραφος 4 του βασικού κανονισμού.

B. ΤΟ ΥΠΟ ΕΞΕΤΑΣΗ ΠΡΟΪΌΝ

(10) Το προϊόν για το οποίο άρχισε νέα έρευνα είναι το ίδιο με το προϊόν της αρχικής έρευνας, συγκεκριμένα ορισμένα υφάσματα ένδυσης από νήματα σε πολυεστέρα στην τελική τους μορφή («FPFAF»), τα οποία ταξινομούνται κανονικά υπό τους κωδικούς ΣΟ ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90 και ex 5407 69 10 και ex 5407 69 90. Το υπό εξέταση προϊόν είναι υφάσματα υφασμένα με νήματα από συνθετικές ίνες τα οποία περιέχουν τουλάχιστον 85 % κατά βάρος ίνες συνεχείς από πολυεστέρα ελαστικοποιημένες, βαμμένα (περιλαμβανομένων και των βαμμένων λευκών) ή τυπωτά, καταγωγής Λαϊκής Δημοκρατίας της Κίνας. Το υπό εξέταση προϊόν χρησιμοποιείται κυρίως στη βιομηχανία κλωστοϋφαντουργίας.

Γ. Η ΝΕΑ ΕΡΕΥΝΑ

(11) Γενικά, μια νέα έρευνα σύμφωνα με το άρθρο 12 του βασικού κανονισμού αποσκοπεί να εξακριβώσει εάν υπήρξε ή όχι ικανοποιητική μεταβολή των τιμών εντός της Κοινότητας των FPFAF καταγωγής Κίνας μετά την επιβολή των αρχικών μέτρων αντιντάμπινγκ. Σαν δεύτερο βήμα, στην περίπτωση που συνάγεται ότι υπήρξε απορρόφηση, πρέπει να υπολογιστεί νέο περιθώριο ντάμπινγκ. Το άρθρο 12 του βασικού κανονισμού παρέχει μία ευκαιρία στους εισαγωγείς/τους χρήστες και τους εξαγωγείς για να υποβάλουν τα στοιχεία που θα μπορούσαν να δικαιολογήσουν μια έλλειψη μεταβολής των τιμών στην Κοινότητα μετά από την επιβολή των μέτρων για λόγους εκτός από την απορρόφηση του δασμού αντιντάμπινγκ.

1. Δειγματοληψία

(12) Όπως αναφέρεται στην αιτιολογική σκέψη (6) ανωτέρω, η Επιτροπή ζήτησε από όλους τους εξαγωγείς παραγωγούς και τους εισαγωγείς να εξαγγελθούν και να παράσχουν τις βασικές πληροφορίες για τις δραστηριότητές τους κατά τη νέα ΠΕ. Αυτά τα μέρη κλήθηκαν επίσης να δηλώσουν κατά πόσο είναι πρόθυμα να συμπεριληφθούν στη δειγματοληψία.

α) Παραγωγοί/εξαγωγείς

(13) 26 παραγωγοί/εξαγωγείς συμφώνησαν να παράσχουν τις ζητούμενες πληροφορίες και να συμπεριληφθούν σε ένα δείγμα. Λόγω του μεγάλου αριθμού των παραγωγών/εξαγωγέων, αποφασίστηκε ότι ήταν αναγκαίο να γίνει δειγματοληψία για να διαπιστωθεί η πιθανή απορρόφηση από τους παραγωγούς/εξαγωγείς στην Κίνα. Ενώ δόθηκε προτεραιότητα στις επιχειρήσεις που περιλήφθηκαν στο δείγμα της αρχικής έρευνας, έγινε μια επιλογή που επέτρεψε να καλυφθεί ο μεγαλύτερος αντιπροσωπευτικός όγκος των εξαγωγών που μπορεί να ερευνηθεί εύλογα μέσα στο διαθέσιμο χρόνο. Σύμφωνα με το άρθρο 17 παράγραφος 2 του βασικού κανονισμού, οι κινεζικές αρχές ερωτήθηκαν για το δείγμα και δεν προέβαλαν καμία αντίρρηση.

(14) Εννέα επιχειρήσεις επιλέχτηκαν αρχικά για να περιληφθούν στο δείγμα. Μια επιχείρηση η οποία έτυχε ατομικής μεταχείρισης («ΑΜ») και οκτώ άλλες στις οποίες αναγνωρίστηκε καθεστώς οικονομίας της αγοράς («ΚΟΑ») κατά τη διάρκεια της αρχικής έρευνας. Αμέσως προτού να πραγματοποιηθούν οι επιτόπιοι έλεγχοι στην Κίνα, δύο επιχειρήσεις (η εταιρεία με την «ΑΜ» και μια εταιρεία με «ΚΟΑ») αποφάσισαν να αποσυρθούν από το δείγμα. Αυτές οι 2 επιχειρήσεις θεωρήθηκαν ως μη συνεργαζόμενες στην τρέχουσα νέα έρευνα. Κατά συνέπεια, παρέμειναν 24 συνεργαζόμενες επιχειρήσεις και ένα δείγμα που αποτελείτο από 7 παραγωγούς/εξαγωγείς με «ΚΟΑ». Σε εκείνο το στάδιο, η Επιτροπή παρατήρησε ότι κανένας παραγωγός/εξαγωγέας με «ΑΜ» δεν συνεργάστηκε στην έρευνα.

(15) Οι υπόλοιπες επτά επιχειρήσεις που συμπεριλήφθηκαν στο δείγμα είχαν όλες «ΚΟΑ» και αντιπροσώπευαν περίπου το 78% των εξαγωγών στην ΕΕ που έγιναν από όλες τις συνεργαζόμενες επιχειρήσεις και το 23,9% των συνολικών κινεζικών εξαγωγών FPFAF στην κοινοτική αγορά. Σε εκείνο το στάδιο της νέας έρευνας, συνήχθη το συμπέρασμα ότι αυτές οι επιχειρήσεις αποτελούσαν το μεγαλύτερο όγκο που θα μπορούσε εύλογα να ερευνηθεί μέσα στο διαθέσιμο χρόνο. Αυτές οι 7 επιχειρήσεις επομένως κρίθηκαν ότι είναι αντιπροσωπευτικές για το σκοπό της δειγματοληψίας για τη νέα έρευνα.

β) Εισαγωγείς

(16) Κανένας μη συνδεδεμένος εισαγωγέας δεν υπέβαλε τις ζητούμενες πληροφορίες μέσα στα χρονικά πλαίσια που καθορίστηκαν στην ανακοίνωση έναρξης της έρευνας.

2. Άρνηση συνεργασίας

(17) Οι 24 συνεργασθέντες παραγωγοί/εξαγωγείς που συμφώνησαν να συμπεριληφθούν στο δείγμα αντιπροσωπεύουν περίπου το 30% της συνολικής εξαγωγής κινεζικών FPFAF στην Κοινότητα. Όπως αναφέρεται στην αιτιολογική σκέψη (14) ανωτέρω, 2 επιπλέον παραγωγοί αρνήθηκαν να συνεργαστούν. Κατά συνέπεια, η άρνηση συνεργασίας ανήλθε τελικά σε περίπου 70% της συνολικής εξαγωγής FPFAF στην κοινοτική αγορά.

(18) Με βάση τα ανωτέρω, θεωρήθηκε ότι στην περίπτωση αυτή το ποσοστό άρνησης συνεργασίας ήταν υψηλό.

3. Μεταβολή των τιμών στην Κοινότητα

3.1. Γενικά

(19) Υπενθυμίζεται ότι κανένας μη συνδεδεμένος εισαγωγέας/χρήστης του υπό εξέταση προϊόντος δεν προσφέρθηκε να συνεργαστεί στη νέα έρευνα. Όπως αναφέρεται στην αιτιολογική σκέψη (18) ανωτέρω, η άρνηση συνεργασίας από τους παραγωγούς/παραγωγούς στην Κίνα είναι υψηλή.

(20) Εκτός από έναν παραγωγό/εξαγωγέα που περιλαμβάνεται στο δείγμα, η μορφή του εμπορίου των FPFAF καταγωγής Κίνας χαρακτηρίζεται από την απουσία σχετικών μεσαζόντων που εισάγουν το υπό εξέταση προϊόν στην Κοινότητα για μεταπώληση. Οι ανεξάρτητοι αγοραστές FPFAF είναι γενικά επιχειρήσεις χρηστών που εισάγουν άμεσα το υπό εξέταση προϊόν για την εσωτερική τους κατανάλωση.

(21) Διαπιστώθηκε ότι οι όροι πώλησης για τις πωλήσεις προς εξαγωγή που πραγματοποιήθηκαν από τους παραγωγούς/εξαγωγείς που συμμετείχαν στο δείγμα κατά τη νέα περίοδο έρευνας βασίστηκαν γενικά στο CIF (κόστος, ασφάλεια και φορτίο). Επομένως, για να αξιολογηθεί οποιαδήποτε μεταβολή των τιμών, το επίπεδο τιμών για το υπό εξέταση προϊόν καθορίστηκε αρχικά σε επίπεδο CIF. Για τη νέα περίοδο έρευνας, η τιμή CIF στα κοινοτικά σύνορα προσδιορίστηκε βάσει των πληροφοριών που υποβλήθηκαν από τους συνεργασθέντες κινεζικούς παραγωγούς/εξαγωγείς που συμπεριλήφθηκαν στο δείγμα.

3.2. Μεταβολή των τιμών μεταπώλησης στην Κοινότητα για τις επιχειρήσεις που συμμετείχαν στη δειγματοληψία

(22) Προκειμένου να αξιολογηθεί οποιαδήποτε μεταβολή των τιμών σε επίπεδο παραγωγών/εξαγωγέων στην Κοινότητα, η μέση τιμή των FPFAF, για κάθε τύπο χωριστά, όπως καθορίστηκε για τη νέα ΠΕ συγκρίθηκε με τη μέση τιμή των FPFAF όπως προσδιορίστηκε κατά την αρχική ΠΕ στο ίδιο επίπεδο συναλλαγών και για τους ίδιους όρους παράδοσης.

(23) Σε αυτή τη βάση, η σύγκριση έδειξε ότι η μέση τιμή στην Κοινότητα των FPFAF καταγωγής Κίνας για όλες τις επιχειρήσεις που συμπεριλήφθηκαν στο δείγμα δεν μειώθηκε κατά τη διάρκεια της νέας περιόδου έρευνας.

(24) Η μεταβολή της τιμής μεταπώλησης ενός συνδεδεμένου εισαγωγέα εγκατεστημένου στην Κοινότητα αξιολογήθηκε για κάθε τύπο χωριστά Οι τιμές μεταπώλησης σε μη συνδεδεμένους πελάτες στην Κοινότητα συγκρίθηκαν με τους ίδιους όρους παράδοσης μεταξύ των δύο περιόδων έρευνας. Με βάση τις πληροφορίες που συγκεντρώθηκαν, καταδείχθηκε ότι οι τιμές είχαν αυξηθεί κατά ποσά που υπερβαίνουν το δασμό αντιντάμπινγκ.

3.3. Ισχυρισμοί των ενδιαφερομένων μερών

(25) Διάφορα ενδιαφερόμενα μέρη υποστήριξαν ότι πρέπει να γίνει προσαρμογή των τιμών εξαγωγής τους. Επικαλέσθηκαν ότι η διακύμανση της συναλλαγματικής ισοτιμίας δολλαρίου/ευρώ οδήγησε σε τεχνητή μείωση της τιμής εξαγωγής τους κατά τη νέα ΠΕ. Ωστόσο, δεδομένου ότι δεν διαπιστώθηκε καμιά μείωση τιμών κατά τη νέα περίοδο έρευνας ακόμα και πριν από την εφαρμογή της απαιτούμενης προσαρμογής που θα οδηγούσε σε μείωση των τιμών κατά την αρχική ΠΕ, δεν θεωρήθηκε απαραίτητο να εξεταστεί ο ισχυρισμός αυτός.

3.4. Μεταβολή της τιμής μεταπώλησης στην Κοινότητα για τις επιχειρήσεις που δεν συνεργάστηκαν

(26) Λαμβάνοντας υπόψη το υψηλό επίπεδο άρνησης συνεργασίας, συγκεκριμένα περίπου 70%, πρέπει να επιβληθεί δασμός απορρόφησης σε όλους τους μη συνεργασθέντες παραγωγούς/εξαγωγείς της ΛΔΚ. Ο δασμός απορρόφησης πρέπει να καθοριστεί βάσει του άρθρου 18 του βασικού κανονισμού, δηλαδή βάσει των καλύτερων διαθέσιμων πληροφοριών.

(27) Στην παρούσα περίπτωση θεωρείται ότι τα στοιχεία που παρέχονται στο πλαίσιο των στατιστικών της Eurostat για τις εισαγωγές είναι τα πιο άμεσα και τα πιο αξιόπιστα που μπορούν να χρησιμοποιηθούν για να καθοριστεί το επίπεδο στο οποίο οι μη συνεργασθέντες κινέζοι εξαγωγείς εξήγαν τα FPFAF τους στην κοινοτική αγορά. Εάν αποκλείσουμε από την Eurostat τα στοιχεία που έχουν εξακριβωθεί στο επίπεδο των συνεργασθεισών επιχειρήσεων για τις οποίες διαπιστώθηκε ότι δεν υπήρξε καμία απορρόφηση, το περιθώριο απορρόφησης για τις μη συνεργασθείσες επιχειρήσεις, σύμφωνα με τη Eurostat ορίζεται στο 18,6%.

3.5. Συμπέρασμα σχετικά με τη μεταβολή της τιμής πωλήσεων στην Κοινότητα

(28) Με βάση τα ανωτέρω γεγονότα και τις εκτιμήσεις, συνήχθη το συμπέρασμα ότι κανένας από τους παραγωγούς/εξαγωγείς που περιλήφθηκαν στο δείγμα δεν απορρόφησε το ισχύοντα δασμό αντιντάμπινγκ. Δεν πρέπει, συνεπώς, να καθοριστεί δασμός απορρόφησης για κανέναν από τους παραγωγούς/εξαγωγείς στην Κίνα που συμφώνησε να συνεργαστούν και να περιληφθούν στο δείγμα.

(29) Πρέπει, ωστόσο, να εφαρμοστεί δασμός απορρόφησης που καθορίζεται στο 18,6% σε όλους τους μη συνεργασθέντες παραγωγούς/εξαγωγείς της Κίνας.

4 . Νέο επίπεδο του μέτρου

α) Για τις επιχειρήσεις που συμπεριλήφθησαν στο δείγμα

(30) Δεδομένου ότι οι επιχειρήσεις που συμπεριλήφθηκαν στο δείγμα μπόρεσαν να καταδείξουν ότι δεν υπήρξε καμία μείωση στην τιμή εξαγωγής τους για το υπό εξέταση προϊόν στην κοινοτική αγορά, το επίπεδο των μέτρων παραμένει αμετάβλητο:

Εταιρεία | Οριστικός δασμός |

Fuzhou Fuhua Textile & Printing Dyeing Co., Ltd | 14,1% |

Fuzhou Ta-Tung Textile Works Co., Ltd | 14,1% |

Hangzhou De Licacy Textile Co., Ltd | 14,1% |

Nantong Teijin Co. Ltd | 14,1% |

Shaoxing County Jiade Weaving and Dyeing Co., Ltd | 14,1% |

Wujiang Longsheng Textile Co., Ltd | 14,1% |

Wujiang Xiangsheng Textile Dyeing & Finishing Co., Ltd | 14,1% |

β) Για τους συνεργασθέντες παραγωγούς/εξαγωγείς που δεν συμπεριλήφθησαν στο δείγμα,

(31) Το ίδιο συμπέρασμα πρέπει να ισχύσει για τις 17 επιχειρήσεις που συνεργάστηκαν και συμφώνησαν να συμπεριληφθούν στο δείγμα:

Εταιρεία | Οριστικός δασμός κατ' αξία |

Shaoxing Zhengda Group Co., Ltd | 14,1% |

Far Eastern Industries (Shanghai) Ltd | 14,1% |

Zhejiang Yonglong Enterprises Co., Ltd | 14,1% |

Zhuji Bolan Textile Industrial Development Co., Ltd | 14,1% |

Zhejiang Shaoxing Tianyuan Textile Printing and Dyeing Co., Ltd | 14,1% |

Zhejiang XiangSheng Group Co., Ltd | 14,1% |

Hangzhou ZhenYa Textile Co., Ltd | 14,1% |

Huzhou Styly Jingcheng Textile Co., Ltd | 14,1% |

Hangzhou Yongsheng Textile Co., Ltd | 14,1% |

Zhejiang Shaoxing Yongli Printing and Dyeing Co., Ltd | 14,1% |

Hangzhou Hongfeng Textile Co., Ltd | 14,1% |

Shaoxing Yinuo Printing & Dyeing Co., Ltd | 14,1% |

Shaoxing Ancheng Cloth industrial Co., Ltd | 14,1% |

Hangzhou Jieenda Textile Co., Ltd | 14,1% |

Hangzhou Mingyuan Textile Co., Ltd | 14,1% |

Hangzhou Yililong Textile Co., Ltd | 14,1% |

Zheijiang Singmetat Print and Dyeing Co. Ltd | 56.2% |

γ) Για όλους τους άλλους παραγωγούς/εξαγωγείς,

(32) Για τα μη συνεργασθέντα μέρη, όπως αναφέρονται ανωτέρω στην αιτιολογική σκέψη (26), θεωρήθηκε σκόπιμο να τροποποιηθεί το επίπεδο του δασμού αντιντάμπινγκ σύμφωνα με την τελευταία πρόταση του άρθρου 12 παράγραφος 3 του βασικού κανονισμού. Το αναθεωρημένο ποσοστό δασμού αντιντάμπινγκ που εφαρμόζεται, στην καθαρή τιμή «ελεύθερο στα σύνορα της Κοινότητας» πριν από την καταβολή δασμού έχει ως:

Εταιρεία | Οριστικός δασμός |

Hangzhou CaiHong Textile Co., Ltd | 55,7% |

Hangzhou Fuen Textile Co., Ltd | 55,7% |

Hangzhou Jinsheng Textile Co., Ltd | 55,7% |

Hangzhou Shenda Textile Co., Ltd | 28,2% |

Hangzhou Xiaoshan Phoenix Industry Co., Ltd | 55,7% |

Hangzhou Zhengda Textile Co., Ltd | 55,7% |

Shaoxing China Light & Textile Industrial City Somet Textile Co., Ltd | 55,7% |

Shaoxing County Fengyi Textile Printing & Dyeing Co., Ltd | 55,7% |

Shaoxing County Huaxiang Textile Co., Ltd | 45,3 % |

Shaoxing County Pengyue Textile Co., Ltd | 28,2% |

Shaoxing County Qing Fang Cheng Textiles Imp. & Exp. Co., Ltd | 52,5% |

Shaoxing County Xingxin Textile Co., Ltd | 28,2% |

Shaoxing Golden tree silk Printing Dyeing and Sandwashing Co., Ltd | 55,7% |

Shaoxing Nanchi Textile Printing-Dyeing Co., Ltd | 55,7% |

Shaoxing Ronghao Textiles Co., Ltd | 52,5% |

Shaoxing Tianlong Import and Export Co., Ltd | 65% |

Shaoxing Xinghui Textile Co., Ltd | 55,7% |

Shaoxing Yongda Textiles Co., Ltd | 55,7% |

Wujiang Canhua Imp. & Exp. Co., Ltd | 74,8% |

Zhejiang Golden Time Printing and Dyeing knitwear Co., Ltd | 55,7% |

Zhejiang Huagang Dyeing and Weaving Co., Ltd | 55,7% |

Zhejiang Shaoxiao Printing and Dyeing Co., Ltd | 55,7% |

Όλες οι άλλες εταιρείες | 74,8% |

5. Ειδική διάταξη για τους εξαγωγείς της Κίνας που μπορεί να μην έχουν προβεί σε απορρόφηση του δασμού

(33) Λαμβάνοντας υπόψη τα συμπεράσματα της έρευνας και το μικρό βαθμό συνεργασίας στην Κίνα που μπορεί να οφείλεται στο γεγονός ότι οι παραγωγοί/εξαγωγείς των FPFAF είναι μικρομεσαίες επιχειρήσεις, η Κοινότητα μπορεί να επανεξετάσει την κατάσταση των εξαγωγέων που δεν μπόρεσαν να συνεργαστούν στην νέα αυτή έρευνα εάν παρουσιάσουν στοιχεία που να αποδεικνύουν ότι δεν απορρόφησαν τα ισχύοντα μέτρα αντιντάμπινγκ κατά τη διάρκεια της τρέχουσας περιόδου έρευνας. Αυτή η δυνατότητα είναι ανοικτή σε όλους τους εξαγωγείς/παραγωγούς του υπό εξέταση προϊόντος στην Κίνα.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 παράγραφος του κανονισμού (ΕΚ) αριθ. 1487/2005 θα αντικατασταθεί από το εξής κείμενο:

‘2. Ο συντελεστής του οριστικού δασμού αντιντάμπινγκ που εφαρμόζεται, πριν την επιβολή δασμού, στην καθαρή τιμή «ελεύθερο στα σύνορα της Κοινότητας», για τα προϊόντα που περιγράφονται στην παράγραφο 1 και παράγονται από τις εταιρείες που απαριθμούνται κατωτέρω, καθορίζεται ως εξής:

Εταιρεία | Οριστικός δασμός αντιντάμπινγκ | Πρόσθετος κωδικός TARIC |

Fuzhou Fuhua Textile & Printing Dyeing Co., Ltd | 14,1% | A617 |

Fuzhou Ta-Tung Textile Works Co., Ltd | 14,1% | A617 |

Hangzhou De Licacy Textile Co., Ltd | 14,1% | A617 |

Nantong Teijin Co. Ltd | 14,1% | A617 |

Shaoxing County Jiade Weaving and Dyeing Co., Ltd | 14,1% | A617 |

Wujiang Longsheng Textile Co., Ltd | 14,1% | A617 |

Wujiang Xiangsheng Textile Dyeing & Finishing Co., Ltd | 14,1% | A617 |

Shaoxing Zhengda Group Co., Ltd | 14,1% | A617 |

Far Eastern Industries (Shanghai) Ltd | 14,1% | A617 |

Zhejiang Yonglong Enterprises Co., Ltd | 14,1% | A617 |

Zhuji Bolan Textile Industrial Development Co., Ltd | 14,1% | A617 |

Zhejiang Shaoxing Tianyuan Textile Printing and Dyeing Co., Ltd | 14,1% | A617 |

Zhejiang XiangSheng Group Co., Ltd | 14,1% | A617 |

Hangzhou ZhenYa Textile Co., Ltd | 14,1% | A617 |

Huzhou Styly Jingcheng Textile Co., Ltd | 14,1% | A617 |

Hangzhou Yongsheng Textile Co., Ltd | 14,1% | A617 |

Zhejiang Shaoxing Yongli Printing and Dyeing Co., Ltd | 14,1% | A617 |

Hangzhou Hongfeng Textile Co., Ltd | 14,1% | A617 |

Shaoxing Yinuo Printing & Dyeing Co., Ltd | 14,1% | A617 |

Shaoxing Ancheng Cloth industrial Co., Ltd | 14,1% | A617 |

Hangzhou Jieenda Textile Co., Ltd | 14,1% | A617 |

Hangzhou Mingyuan Textile Co., Ltd | 14,1% | A617 |

Hangzhou Yililong Textile Co., Ltd | 14,1% | A617 |

Zheijiang Singmetat Print and Dyeing Co. Ltd | 56.2% | A836 |

Hangzhou CaiHong Textile Co., Ltd | 55,7% | A623 |

Hangzhou Fuen Textile Co., Ltd | 55,7% | A623 |

Hangzhou Jinsheng Textile Co., Ltd | 55,7% | A623 |

Hangzhou Shenda Textile Co., Ltd | 28,2% | A837 |

Hangzhou Xiaoshan Phoenix Industry Co., Ltd | 55,7% | A623 |

Hangzhou Zhengda Textile Co., Ltd | 55,7% | A623 |

Shaoxing China Light & Textile Industrial City Somet Textile Co., Ltd | 55,7% | A623 |

Shaoxing County Fengyi Textile Printing & Dyeing Co., Ltd | 55,7% | A623 |

Shaoxing County Huaxiang Textile Co., Ltd | 45,3 % | A619 |

Shaoxing County Pengyue Textile Co., Ltd | 28,2% | A837 |

Shaoxing County Qing Fang Cheng Textiles Imp. & Exp. Co., Ltd | 52,5% | A621 |

Shaoxing County Xingxin Textile Co., Ltd | 28,2% | A837 |

Shaoxing Golden tree silk Printing Dyeing and Sandwashing Co., Ltd | 55,7% | A623 |

Shaoxing Nanchi Textile Printing-Dyeing Co., Ltd | 55,7% | A623 |

Shaoxing Ronghao Textiles Co., Ltd | 52,5% | A620 |

Shaoxing Tianlong Import and Export Co., Ltd | 65% | A622 |

Shaoxing Xinghui Textile Co., Ltd | 55,7% | A623 |

Shaoxing Yongda Textiles Co., Ltd | 55,7% | A623 |

Wujiang Canhua Imp. & Exp. Co., Ltd | 74,8% | A618 |

Zhejiang Golden Time Printing and Dyeing knitwear Co., Ltd | 55,7% | A623 |

Zhejiang Huagang Dyeing and Weaving Co., Ltd | 55,7% | A623 |

Zhejiang Shaoxiao Printing and Dyeing Co., Ltd | 55,7% | A623 |

Όλες οι άλλες εταιρείες | 74,8% | A999 |

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

[1] ΕΕ L 56 της 6.3.1996, σ. 1Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 ...............................

[2] ΕΕ L 240 της 16.9.2005, σ. 1.

[3] ΕΕ C 320 της 28.12.2006, σ. 8.